## Pravilnik o tehničkim zahtjevima i postupku homologacije tipa motornih vozila s obzirom na vanjske izbočine TPV 116 (izdanje 00)

### NN 149/2004 (26.10.2004.), Pravilnik o tehničkim zahtjevima i postupku homologacije tipa motornih vozila s obzirom na vanjske izbočine TPV 116 (izdanje 00)

# DRŽAVNI ZAVOD ZA NORMIZACIJU I MJERITELJSTVO

2600

Na
temelju članka 275. stavak 3. Zakona o sigurnosti prometa na cestama (»Narodne
novine« broj 105/04) ravnatelj Dr­žavnog zavoda za normizaciju i mjeriteljstvo
donosi

## PRAVILNIK

### O TEHNIČKIM ZAHTJEVIMA I POSTUPKU HOMOLOGACIJE TIPA MOTORNIH VOZILA S OBZIROM NA VANJSKE IZBOČINE TPV 116 (IZDANJE 00)

Članak
1.

Ovim
pravilnikom uređuju se tehnički zahtjevi i postupak homologacije za motorna
vozila kategorije M11 s
obzirom na vanjske izbočine.

Članak
2.

Tehnički
zahtjevi za vozila s obzirom na vanjske izbočine dani su u točkama 5. i 6., a
postupak homologacije u točkama 3. i 4. priloga I., koji je sastavni dio ovoga
pravilnika.

Članak
3.

Tijelo
za homologaciju vozila u smislu odredaba ovoga pravilnika je Državni zavod za
normizaciju i mjeriteljstvo (u daljnjemu tekstu: Zavod).

Članak
4.

Zavod će
dodijeliti dodatak certifikatu o homologaciji za tip vozila s obzirom na
vanjske izbočine ili certifikat o homologaciji zasebne tehničke jedinice za tip
nosača prtljage, nosača skija ili antene radioprijamnika ili radioodašiljača
ako taj tip vozila ili zasebna tehnička jedinica zadovoljava zahtjeve sadržane
u ovom pravilniku.

Obrasci
dodatka certifikatu o homologaciji za tip vozila, odnosno certifikata o
homologaciji zasebne tehničke jedinice dani su u prilozima III. i IV., koji su
sastavni dio ovoga pravilnika.

Članak
5.

Vozila
s obzirom na vanjske izbočine te nosači prtljage, nosači skija i antene
radioprijamnika ili radioodašiljača mogu se homologirati te uvoziti i stavljati
na tržište ako zadovoljavaju zahtjeve ovoga pravilnika.

Članak
6.

Zavod može
ovlastiti pravnu ili fizičku osobu za obavljanje poslova tehničke službe ako
ispunjava sljedeće uvjete:

– da
zadovoljava zahtjeve norme HRN EN ISO/IEC 17025 o osposobljenosti ispitnih
laboratorija za područje ispitivanja prema zahtjevima ovoga pravilnika

– da
može dokazati poznavanje metoda i postupaka ispitivanja sadržanih u prilogu II.
koji čini sastavni dio ovoga pravilnika.

– da
ima najmanje jednoga djelatnika školske spreme VII/1 strojarskog smjera.

Članak
7.

Danom
početka primjene ovoga pravilnika prestaje važiti »Na­redba o homologaciji
gospodarskih vozila s obzirom na nji­ho­ve vanjske izbočine ispred stražnje
stijenke kabine« (»Na­rod­ne novine« br. 58/00 i 123/00).

Članak
8.

Ovaj
pravilnik stupa na snagu osmoga dana od dana objave u »Narodnim novinama«, a počet
će se primjenjivati danom pristupa Republike Hrvatske Europskoj uniji.

Klasa:
011-02/04-03/32
Urbroj: 558-04/13-04-1
Zagreb, 14. listopada 2004.

Ravnatelj
Državnog zavoda za normizaciju i mjeriteljstvo **dr. sc. Marijan Andrašec, dipl. ing.,** v. r.

\_\_\_\_\_\_\_\_\_\_

if !supportFootnotes[1]endif Definicija
vozila dana je u članku 4. Pravilnika o homologaciji tipa motornih vozila
(“Narodne novine” br. 115/04), a kategorizacija u prilogu II. A istoga pravilnika.

### PRILOG I.

OPĆE
ODREDBE, DEFINICIJE, ZAHTJEVI ZA HOMOLOGACIJU TIPA, HOMOLOGACIJA, OPĆI
ZAHTJEVI, POSEBNI ZAHTJEVI, SUKLADNOST PROIZVODNJE (1)

1.          OPĆE ODREDBE

1.1.       Odredbe ovoga priloga ne primjenjuju se
na vanjske retrovizore ili na kuglu vučnih naprava.

1.2.       Svrha je tih odredaba smanjenje opasnosti
ili stupnja tjelesne ozljede osobe koju udari ili okrzne nadograd­nja u slučaju
sudara. To se oboje odnosi na vozilo koje stoji ili koje se kreće.

2.          DEFINICIJE

             U smislu ovoga pravilnika:

2.1.       »Homologacija tipa vozila« označava
homologaciju tipa vozila s obzirom na njegove vanjske izbočine.

2.2.       »Tip vozila s obzirom na njegove vanjske
izbočine« označava kategoriju motornih vozila koja se među­sobno ne razlikuju u
bitnim obilježjima kao što su oblik i materijali vanjskih površina.

2.3.       »Vanjska površina« označava vanjski dio
vozila, uključujući i poklopac motora, poklopac prostora za prtljagu, vrata,
krilca (stabilizatore), krov, uređaje za osvjetljavanje i svjetlosnu
signalizaciju te vidljive sastavne dijelove pojačanja.

2.4.       »Podna crta« označava krivulju određenu
ovim postupkom:

             Stožac s uspravnom osi neodređene
visine čiji je polukut 300 u
odnosu na okomicu treba uzastopno pomicati oko opterećenog vozila tako da stalno
i što niže dodiruje vanjsku površinu nadogradnje. Podna je crta krivulja koja
spaja te dodirne točke. Kod određivanja podne crte ne uzimaju se u obzir
oslonci za dizalicu, ispušne cijevi i kotači. Za otvore u području kotača treba
pretpostaviti da su nadomješteni zamišljenom površinom koja se uklapa u
susjednu vanjsku površinu. Kod određivanja podne crte treba uzeti u obzir
branike na oba kraja vozila. Ovisno o tipu vozila, podna crta može se nalaziti
na rubu profila branika ili na dijelu nadogradnje ispod branika. Kad se
istodobno dodiruju dvije ili više točaka, najniža točka dodira upotrebljava se
za određivanje podne crte.

2.5.       »Polumjer zakrivljenosti« označava
polumjer luka kruž­nice koja se najbliže uklapa u zaobljeni oblik od­go­­varajućega
sastavnoga dijela.

\_\_\_\_\_\_\_\_\_\_

(1)Tekst priloga u osnovi je sličan
tekstu Pravilnika br. 26 Gospodarske komisije za Europu (UN). Podtočke točaka također
su iste. Kad neka točka Pravilnika br. 26

nema odgovarajuću točku u prilozima, takva je
nedostajuća točka radi prepoznavanja navedena u zagradama.

if !supportEmptyParas endif

2.6.       »Opterećeno vozilo« podrazumijeva vozilo
opterećeno do najveće tehnički dopuštene mase. Vozila koja su opremljena
hidropneumatskim, hidrauličnim ili zrač­nim ovjesom ili uređajem za automatsko
prilago­đivanje razine, ovisno o opterećenju, moraju se ispitati u
najnepovoljnijim uobičajenim uvjetima vožnje vozila koje je odredio proizvođač.

2.7.       »Krajnji vanjski rub« vozila s obzirom na
bočne strane vozila označava ravninu usporednu sa središnjom uzdužnom ravninom vozila
koja dodiruje njegov vanjski bočni rub, a s obzirom na prednje i stražnje
krajeve, okomitu poprečnu ravninu vozila koja dodiruje njegove prednje i
stražnje krajeve ne uzimajući u obzir izbočine:

2.7.1.    na gumama blizu njihova dodira s tlom i
priključaka za mjerila tlaka

2.7.2.    na uređajima protiv blokiranja kočnica koji
se mogu ugraditi na kotače

2.7.3.    na retrovizorima

2.7.4.    bočnih pokazivača smjera, gabaritnih
svjetala, prednjih i stražnjih pozicijskih (bočnih) svjetala i parkirnih
svjetala

2.7.5.    dijelova ugrađenih na branike, vučnih
naprava i ispušnih cijevi, kod prednjega i stražnjega kraja vozila.

2.8.       »Dimenzije izbočine« na sastavnom dijelu
koji je ugrađen na oplatu označava dimenzije koje se određuju postupkom
opisanim u točki 2. priloga II.

2.9.       »Osnovna crta oplate« označava crtu koja
prolazi kroz dvije točke koje su određene položajem središta kugle kad ona
svojom površinom dodirne prvi i posljednji put sastavni dio u postupku mjerenja
opisanom u točki 2.2 priloga II.

3.          ZAHTJEV ZA HOMOLOGACIJU

3.1.       Zahtjev za homologaciju tipa vozila s
obzirom na njegove vanjske izbočine

3.1.1.    Zahtjev za homologaciju tipa vozila s
obzirom na njegove vanjske izbočine mora podnijeti proizvođač vozila ili njegov
ovlašten predstavnik.

3.1.2.    Zahtjev mora biti popraćen niže navedenim
dokumentima u tri primjerka:

3.1.2.1. fotografijama prednje, stražnje i bočnih strana
vozila koje su snimljene pod kutom između 300 i 450 u odnosu na uspravnu uzdužnu središnju ravninu
vozila

3.1.2.2. crtežima branika,

3.1.2.3. po potrebi, crtežima određenih vanjskih izbočina
i, ako je potrebno, crtežima određenih dijelova vanjske površine koja se navodi
u točki 6.9.1.

3.1.3.    Vozilo koje predstavlja tip vozila za koje
je zatražena homologacija mora se dostaviti tehničkoj službi koja je odgovorna
za homologaciju tipa. Na zahtjev te teh­nič­ke službe moraju se također
dostaviti određeni sastavni dijelovi i određeni uzorci upotrijebljenih gradiva.

3.2.       Zahtjev za homologaciju tipa s obzirom na
nosače prtljage, nosače skija ili antene radioprijamnika ili radioodašiljača
koje se smatraju zasebnim tehničkim jedinicama.

3.2.1.    Zahtjev za homologaciju tipa s obzirom na
nosače prtljage, nosače skija ili antene radioprijamnika ili radioodašiljača
koje se smatraju zasebnim tehničkim jedinicama u smislu članka 6. Pravilnika o
homologaciji tipa motornih vozila mora podnijeti proizvođač vozila ili proizvođač
takvih zasebnih tehničkih jedinica ili njegov ovlašteni predstavnik.

3.2.2.    Za svaki tip svake od naprava koje su
navedene u točki 3.2.1 zahtjev mora biti popraćen:

3.2.2.1. s tri kopije dokumenata sa specifikacijom tehničkih
značajka zasebne tehničke jedinice i uputama za ugrad­bu koje se daju uz svaku
prodanu zasebnu tehničku jedinicu

3.2.2.2. uzorkom tipa zasebne tehničke jedinice.
Mjerodavno tijelo može zahtijevati dodatni uzorak ako to smatra potrebnim.
Uzorci moraju biti jasno i neizbrisivo označeni oznakom koja je navedena u članku
20. Pravilnika o homologaciji tipa motornih vozila. Za nosače prtljage i nosače
skija ta se odredba odnosi na mjesto za oznaku budućega obveznog broja
homologacije tipa. Ispred broja homologacije tipa mora se nalaziti međunarodna
razlikovna oznaka zemlje koja je dodijelila tu homologaciju.

4.          HOMOLOGACIJA

(4.1.)

(4.2.)

(4.3.)

(4.4.)

(4.4.1.)

(4.4.2.)

(4.5.)

4.6.1.    Ako je dodijeljena homologacija prema
zahtjevu iz točke 3.1, prilaže se obrazac koji je u skladu s obras­cem u
prilogu III.

4.6.2.    Ako je dodijeljena homologacija prema
zahtjevu iz točke 3.2, izdaje se obrazac koji je u skladu s obrascem u prilogu
IV.

4.6.3.    Ako se u zahtjevu prema točki 3.1 spominje
obrazac prikazan u prilogu IV., opseg ispitivanja vozila s obzirom na vanjske
izbočine treba odgovarajuće smanjiti. U takvim slučajevima certifikat o
homologaciji tipa vozila mora biti popraćen preslikom certifikata o
homologaciji tipa zasebne tehničke jedinice.

5.          OPĆI ZAHTJEVI

5.1.       Odredbe ovoga priloga ne primjenjuju se
na one dijelove vanjske površine koji, se kad je vozilo opterećeno i sva vrata,
prozori i poklopci itd. su zatvoreni, nalaze:

5.1.1.    na visini većoj od 2,00 m

5.1.2.    ispod podne crte, ili

5.1.3.    smješteni tako da se u stanju mirovanja ne
mogu dodirnuti kuglom promjera 100 mm.

5.2.       Vanjska površina vozila ne smije imati
šiljatih ili oštrih dijelova koji strše prema van ni izbočina koje bi svojim
oblikom, dimenzijama, usmjerenjem ili tvrdo­ćom mogle povećati opasnost ili
težinu tjelesne ozljede osobe udarene ili ogrebene vanjskom površinom u slu­čaju
sudara.

5.3.       Vanjska površina vozila ne smije imati
dijelova koji strše prema vani i koji bi mogli okrznuti pješake, bicikliste ili
motocikliste.

5.4.       Ni jedan dio vanjske površine koji strši
ne smije imati polumjer zakrivljenosti manji od 2,5 mm. Taj se zahtjev ne
primjenjuje na dijelove vanjske površine koji strše manje od 5 mm, ali kutovi
vanjskih ploha takvih dijelova moraju biti zatupljeni, osiguravajući tako da
takvi dijelovi strše manje od 1,5 mm.

5.5.       Dijelovi vanjske površine koji strše, a
koji su izrađeni od materijala čija tvrdoća nije veća od 60 prema Shoreu A,
mogu imati polumjer zaobljenja manji od 2,5 mm. Mjerenje tvrdoće treba provesti
na sastavnom dijelu koji se ugrađuje na vozilo. Kad nije moguće provesti
mjerenje tvrdoće metodom prema Shoreu A, za procjenu tvrdoće treba provesti
usporediva mjerenja.

5.6.       Odredbe u točkama od 5.1 do 5.5 moraju se
primijeniti kao dodatak posebnim zahtjevima iz sljedeće točke 6., osim kad ti
posebni zahtjevi izričito određuju drukčije.

6.          POSEBNI ZAHTJEVI

6.1.       Ukrasi

6.1.1.    Dodani ukrasi koji strše više od 10 mm iznad
njihova oslonca moraju se uvući, odvojiti ili saviti kad sila od 10 daN djeluje
na njihovu najistaknutiju točku u bilo kojemu smjeru u ravnini koja je
približno usporedna s površinom na koju su ugrađeni. Ti se zahtjevi ne primjenjuje
na ukrase na rešetkama hladnjaka na koje se primjenjuju samo zahtjevi iz točke
5. Za primjenu sile od 10 daN treba upotrijebiti čekić s ravnim čelom, promjera
koji nije veći od 50 mm. Kad to nije moguće, treba upotrijebiti drugi
istovrijedan postupak. Kad se ukrasi uvuku, odvoje ili saviju, preostale izbočine
ne smiju stršiti više od 10 mm. Te izbočine moraju u svakome slučaju
zadovoljavati odredbe iz točke 5.2. Ako je ukras ugrađen na postolje, to
postolje treba smatrati dijelom ukrasa, a ne površinom oslanjanja.

6.1.2.    Zahtjevi iz točke 6.1.1 ne primjenjuju se na
zaštitne vrpce ili zaštitu na vanjskoj površini; međutim, ta zaštita mora biti čvrsto
pričvršćena na vozilo.

6.2.       Glavna svjetla

6.2.1.    Izbočeni rubovi i obruči dopušteni su na glavnim
svjetlima pod uvjetom da njihove izbočine, mjerene u odnosu na vanjsku prozirnu
površinu glavnog svjetla, ne budu veće od 30 mm te da im polumjer
zakrivljenosti u svakoj točki ne bude manji od 2,5 mm. U slučaju glav­nih
svjetala ugrađenih iza dodatne prozirne povr­šine izbočine treba mjeriti od
krajnje vanjske prozirne površine. Izbočine treba odrediti u skladu s metodom
opisanom u točki 3. priloga II.

6.2.2.    Uvlačna glavna svjetla moraju zadovoljavati
zahtjeve iz točke 6.2.1 u radnome i uvučenu položaju.

6.2.3.    Odredbe iz točke 6.2.1 ne primjenjuju se na
glavna svjetla koja su uvučena u nadogradnju ili su natkrivena nadogradnjom,
pod uvjetom da nadogradnja zadovoljava zahtjeve iz točke 6.9.1.

6.3.       Rešetke i razmaci

6.3.1.    Zahtjevi iz točke 5.4 ne primjenjuju se na
razmake između nepomičnih i pomičnih elemenata, uključujući tu elemente
rešetaka za ulazni i izlazni zrak i rešetke hladnjaka, pod uvjetom da razmak
između dva susjedna elementa nije veći od 40 mm i pod uvjetom da rešetke i
otvori imaju svoju funkciju. Za otvore između 40 i 25 mm polumjer
zakrivljenosti mora biti najmanje 1 mm. Međutim, ako je razmak između dva
susjedna elementa jednak ili manji od 25 mm, polumjer zak­rivlje­nosti vanjskih
površina elemenata ne može biti manji od 0,5 mm. Razmak između dvaju susjednih
elemenata rešetaka i otvora mora se odrediti sukladno postupku opisanom u točki
4. priloga II.

6.3.2.    Spoj prednje plohe s bočnim plohama svakog
elementa koji čini rešetku ili otvor mora biti zaobljen.

6.4.       Brisači vjetrobranskog stakla

6.4.1.    Držači brisača vjetrobranskog stakla moraju
biti po­stav­ljeni tako da osovina brisača bude u zaštitnome kućištu s
polumjerom zakrivljenosti koji zadovoljava zahtjeve iz točke 5.4 i čija
površina nije manja od 150 mm2. U slučaju zaobljenih poklopaca, ti poklopci moraju
imati najmanju projiciranu površinu od 150 mm2 kad se mjeri na razmaku od
najviše 6,5 mm od točke koja najviše strši. Ti zahtjevi moraju također biti
zadovoljeni kod brisača stražnjeg stakla i brisača glavnog svjetla.

6.4.2.    Točka 5.4 ne primjenjuje se na metlice brisača
ili na bilo koji nosivi dio. Međutim, ti dijelovi moraju biti izrađeni tako da
nemaju oštrih uglova ili šiljatih ili oštrih dijelova.

6.5.       Branici

6.5.1.    Završeci branika moraju biti okrenuti prema vanjskoj
površini radi smanjenja opasnosti od udara. Smatra se da je taj zahtjev
zadovoljen ako je branik uvučen ili čini cjelinu s nadogradnjom ili je
završetak branika okrenut tako da se ne može dodirnuti kuglom promjera 100 mm
te ako razmak između branika i susjednoga dijela nadogradnje nije veći od 20
mm.

6.5.2.    Sastavni dijelovi branika moraju biti
konstruirani tako da sve krute vanjske površine imaju polumjer zakrivljenosti
najmanje 5 mm.

6.5.3.    Zahtjevi iz točke 6.5.2 ne primjenjuju se na
dijelove branika ili na braniku ili na umetke na braniku s izbočinama manjim od
5 mm, posebno na brtvene poklopce i sapnice naprava za pranje glavnih svjetala;
međutim, kutovi ploha okrenutih prema vani moraju biti zatupljeni, osim kad
takvi dijelovi strše manje od 1,5 mm.

6.6.       Kvake, šarke i tipkala na vratima,
prostori za prtljagu i poklopci motora; čepovi i poklopci na otvoru za punjenje
spremnika za gorivo

6.6.1.    Izbočine ne smiju prijeći 40 mm u slučaju
vrata ili kvaka prostora za prtljagu i 30 mm u svim drugim slučajevima.

6.6.2.    Ako se kvake na bočnim vratima okreću pri
otvaranju ili zatvaranju, moraju zadovoljavati jedan od ova dva zahtjeva:

6.6.2.1. U slučaju kvaka koje se okreću usporedno s
ravninom vrata, završetak kvake u položaju otvaranja vrata mora biti usmjeren
prema natrag. Završetak takvih kvaka mora biti okrenut prema ravnini vrata i
mora biti ugrađen u zaštitnu oblogu ili uvučen.

6.6.2.2. Kvake koje se mogu pomicati u svakome smjeru
koji nije usporedan s ravninom vrata, kad su u položaju zatvorenih vrata,
moraju biti zatvorene u zaštitnu oblogu ili uvučene. Završetak kvake treba biti
okrenut prema naprijed ili unatrag.

             Ipak, kvake koje ne zadovoljavaju
taj posljednji zahtjev mogu biti prihvaćene:

             – ako imaju nezavisan povratni
mehanizam

             – ako ne strše više od 15 mm kad se
pokvari povratni mehanizam

             – ako zadovoljavaju odredbe točke
iz 5.4 kad su u takvome otvorenom položaju

             – ako njihova površina nije manja
od 150 mm2 kad se mjeri na razmaku ne
većem od 6,5 mm od najdalje točke koja strši.

6.7.       Kotači, matice kotača, poklopac glavine i
ukrasni poklopci

6.7.1.    Ne primjenjuju se zahtjevi iz točke 5.4.

6.7.2.    Kotači, matice kotača, poklopac glavine i
ukrasni poklopci ne smiju imati oštrih izbočina u obliku krilaca. Kotači,
matice kotača, poklopac glavine i ukrasni pok­lop­ci ne smiju imati oštre izbočine
koje strše iznad vanj­ske ravnine naplatka. Krilne matice nisu dopuš­tene.

6.7.3.    Kad se vozilo kreće pravocrtno, dio kotača
koji nije guma, smješten iznad vodoravne ravnine koja prolazi kroz njegovu os
vrtnje ne smije u vodoravnoj ravnini stršiti iznad uspravne projekcije vanjske
površine ili strukture. Međutim, ako funkcionalni zahtjevi to op­rav­­­davaju,
ukrasni poklopci koji pokrivaju kotač i matice kotača mogu stršiti iznad
uspravne projekcije vanjske površine ili strukture pod uvjetom da polumjer
zakrivljenosti površine dijela koji strši ne bude manji od 30 mm te da izbočina
iznad uspravne projekcije vanjske površine ili strukture ni u kojemu slučaju ne
prelazi 30 mm.

6.8.       Rubovi limova

6.8.1.    Nezaštićeni rub smatra se presavijenim prema
unutra ako je presavijen približno 1800, ili ako je presavijen prema nadogradnji tako da ga
ne može dodirnuti kugla promjera 100 mm.

6.9.       Oplate nadogradnje

6.9.1.    Pregibi na oplatama nadogradnje moraju biti
zaobljeni polumjerom manjim od 2,5 mm, pod uvjetom da nije manji od jedne
desetine visine »H« izbočine, mjereno postupkom koji je opisan u točki 1.
priloga II.

6.10.     Bočni skretači za zrak i kišu

6.10.1.  Bočni skretači moraju biti zaobljeni polumjerom
od najmanje 1 mm na rubovima koji mogu biti izravno usmjereni prema van.

6.11.     Oslonci za dizalicu i ispušne cijevi

6.11.1.  Oslonci za dizalicu i ispušna cijev (ispušne
cijevi) ne smiju stršiti više od 10 mm iznad uspravne projekcije podne crte koja
leži uspravno iznad njih. Kao iznimka od tog zahtjeva, jedna ispušna cijev može
stršiti više od 10 mm iznad uspravne projekcije podne crte ako završava
zaobljenim rubom, s polumjerom zakrivljenosti od najmanje 2,5 mm.

6.12.     Poklopci ulaznih i izlaznih otvora za zrak

6.12.1.  Poklopci ulaznih i izlaznih otvora za zrak
moraju u svim radnim položajima zadovoljavati zahtjeve iz točaka 5.2, 5.3 i
5.4.

6.13.     Krov

6.13.1.  Krovni otvor mora se promatrati samo u
zatvorenu položaju.

6.13.2.  Kabrioleti moraju biti ispitani s krovom u
zatvorenu i uvučenu položaju.

6.13.2.1.          Kad je krov uvučen, ne treba
provjeravati vozilo unutar zamišljene površine koju tvori krov u zatvorenu
položaju.

6.13.2.2.          Kad je predviđen poklopac za smještaj
uvučenoga krova kao uobičajena oprema, provjeru treba provesti sa zatvorenim
krovom.

6.14.     Prozori

6.14.1.  Prozori koji se otvaraju prema van u odnosu na
vanjsku površinu vozila moraju zadovoljavati sljedeće odredbe u svim radnim
položajima:

6.14.1.1.          istaknuti rub ne smije biti okrenut
prema naprijed;

6.14.1.2.          ni jedan dio prozora ne smije stršiti
iznad krajnjega vanjskog ruba vozila.

6.15.     Nosači registarske pločice

6.15.1.  Nosači koje osigurava proizvođač vozila za
registarske pločice moraju zadovoljavati zahtjeve iz točke 5.4 ovoga priloga
ako se mogu dodirnuti kuglom promjera 100 mm kad je registarska pločica ugrađena
sukladno preporuci proizvođača vozila.

6.16.     Nosači prtljage i nosači skija

6.16.1.  Nosači prtljage i nosači skija moraju biti
ugrađeni na vozilo tako da postoji sigurno zabravljivanje barem u jednome
smjeru te da vodoravne, uzdužne i poprečne sile koje mogu biti prenesene budu
barem jednake uspravnoj nosivosti nosača prema podacima proizvo­đača. Za
ispitivanje nosača prtljage ili nosača skija koji su postavljeni na vozilo
prema uputama proizvođača ispitna opterećenja ne smiju se primijeniti samo u
jednoj točki.

6.16.2.  Površine koje se nakon ugradbe nosača mogu
dodirnuti kuglom promjera 165 mm ne smiju imati dijelova s polumjerom
zakrivljenosti manjim od 2,5 mm, osim kad se mogu primijeniti odredbe iz točke
6.3.

6.16.3.  Vezni elementi kao što su vijci koji se
pritežu ili odvijaju bez alata ne smiju stršiti više od 40 mm iznad površina na
koje se poziva u točki 6.16.2; izbočine se određuju prema postupku koji je propisan
u točki 2. priloga II., a uporabom kugle promjera 165 mm u slučajevima kad se
primjenjuje postupak propisan u točki 2. toga priloga.

6.17.     Antene radioprijamnika i radioodašiljača

6.17.1.  Antene radioprijamnika i radioodašiljača
moraju biti ugrađene na vozilo tako da njihov slobodni kraj kad je udaljen od
površine ceste manje od 2 m u svakome radnom položaju koji je naveo proizvođač
antene bude unutar područja koje je ograničeno uspravnim ravninama koje su uvučene
10 cm od krajnjega vanjskog ruba vozila prema definiciji u točki 2.7.

6.17.2.  Nadalje, antene moraju biti tako ugrađene na
vozilo i, po potrebi, njihovi slobodni krajevi tako ograničeni da ni jedan
njihov dio ne strši izvan krajnjega vanjskog ruba vozila prema definiciji u točki
2.7.

6.17.3.  Šipke antena moraju imati polumjer
zakrivljenosti manji od 2,5 mm. Međutim, slobodni krajevi moraju biti
opremljeni nepomičnim kapicama čiji polumjer zakrivljenosti nije manji od 2,5
mm.

6.17.4.  Postolja antena ne smiju stršiti više od 30 mm
kad se to određuje prema postupku iz točke 2. priloga II. Međutim, u slučaju
antena s pojačalima ugrađenim u postolje antena, ta postolja mogu stršiti do 40
mm.

6.18.     Upute za ugradbu

6.18.1.  Nosači prtljage, držači skija i antene radioprijamnika
ili radioodašiljača koji su homologirani kao zasebne tehničke jedinice mogu se
ponuditi za prodaju, prodavati ili kupovati samo ako su popraćeni uputama za
ugradbu. Upute za ugradbu moraju sadržavati dostatno podataka za ugradbu
homologiranih sastavnih dijelova na vozilo tako da zadovolje odgovarajuće
odredbe iz točaka 5. i 6. Posebno se mora prikazati radni položaj kod sklopivih
antena.

(7.)

(7.1.)

(7.1.1.)

(7.1.2.)

(7.2.)

8.          SUKLADNOST PROIZVODNJE

(8.1.)

8.2.       Radi provjere sukladnosti s homologiranim
tipom mora se provesti dostatan broj navoljno odabranih provjera na serijski
proizvedenim vozilima.

(9.)

(9.1.)

(9.2.)

(10.)

### PRILOG II.

POSTUPAK
ODREĐIVANJA DIMENZIJA IZBOČINA I RAZMAKA

1.          POSTUPAK ODREĐIVANJA VISINE IZBOČINA
NA VANJSKOJ POVRŠINI

1.1.       Visina H izbočine određuje se grafički
pomoću opsega kruga promjera 165 mm koja s unutarnje strane dodiruje vanjski
obris vanjske površine u presjeku koji treba provjeriti.

1.2.       H je najveća vrijednost razmaka mjerena
između kružnice spomenutoga kruga i vanjske konture izbočine u smjeru pravca
koji prolazi kroz središte kruga promjera 165 mm (vidi sliku 1.).

1.3.       U slučaju kad nije moguće dodirnuti
vanjski dio vanjskog obrisa vanjske površine promatranoga presjeka krugom
promjera 100 mm, treba pretpostaviti da vanjski obris na tome području oblikuje
kružnica kruga promjera 100 mm između točaka njezina dodira s vanjskim obrisom
(vidi sliku 2.).

1.4.       Proizvođač mora osigurati crteže
potrebnih presjeka kroz vanjsku površinu kako bi bilo moguće izmjeriti visinu
gore navedenih izbočina.

2.          POSTUPAK ODREĐIVANJA MJERA IZBOČINA NA
SASTAVNOM DIJELU KOJI JE UGRAĐEN NA VANJSKOJ POVRŠINI

2.1.       Dimenzija izbočine sastavnog dijela koji
je ugrađen na ispupčenu površinu može se odrediti izravnim mje­renjem ili pomoću
crteža odgovarajućega presjeka toga sastavnog dijela u njegovom ugrađenu
položaju.

2.2.       Kad se dimenzija izbočine sastavnog
dijela koji je ugrađen na površinu koja nije ispupčena ne može odrediti
jednostavnim mjerenjem, tu dimenziju treba odrediti iz najveće promjene razmaka
središta kugle prom­jera 100 mm u odnosu na osnovnu crtu plohe kad se kugla
pomiče preko toga sastavnog dijela stalno ga dodirujući. Slika 3. pokazuje
jedan primjer primjene toga postupka.

3.          POSTUPAK ODREĐIVANJA IZBOČINA NA RUBO­VIMA
I OBRUČIMA GLAVNIH SVJETALA

3.1.       Izbočina na vanjskoj površini glavnog
svjetla mora se mjeriti vodoravno od točke dodira kugle promjera 100 mm, kao
što je prikazano na slici 4.

4.          POSTUPAK ODREĐIVANJA DIMENZIJE RAZMAKA
ILI PROSTORA IZMEĐU DIJELOVA REŠET­KE

             Dimenzija
razmaka ili prostora između dijelova rešetke mora se odrediti pomoću razmaka
između dviju ravnina koje prolaze kroz točke dodira kugle i okomito na pravac
koji spaja te točke dodira. Slike 5. i 6. pokazuju primjere primjene toga
postupka.

### ![](dodatni/349839.gif)

if !supportEmptyParas endif

![](dodatni/349840.gif)

### if !supportEmptyParas endif

### PRILOG III.

*Obrazac*

Naziv tijela za homologaciju

DODATAK
CERTIFIKATU O HOMOLOGACIJI TIPA VOZILA S OBZIROM NA VANJSKE IZBOČINE

(Članak
4. (2) i članak 10. Smjernice Vijeća 70/156/EEC od 6. veljače 1970. o usklađivanju
zakona zemalja članica koji se odnose na homologaciji tipa motornih vozila i
njihovih prikolica)

Uzimajući u
obzir izmjene i dopune u skladu sa Smjernicom 79/488/EEC

Broj homologacije tipa:

1.      Trgovački
naziv ili zaštitni znak vozila:.............

2.      Tip
vozila:......................................................

3.      Naziv
i adresa proizvođača:...........................

4.      Ako
je potrebno, ime i adresa ovlaštenoga predstavnika proizvođača

5.      Vozilo dostavljeno za homologaciju dana:.......

6.      Tehnička služba odgovorna za
homologacijska ispitivanja:

7.      Datum izvještaja o ispitivanju koji je izdala
ta tehnička služba:

8.      Broj izvještaja o ispitivanju koji je
izdala ta tehnička služba.

9.      Homologacija je tipa s obzirom na vanjske
izbočine izdana/odbijena (1)

10.    Mjesto..........................................................

11.    Datum:..........................................................

12.    Potpis:...........................................................

13.    Sljedeći dokumenti, koji nose gore navedeni
broj homologacije tipa, dodani su ovomu certifikatu:

         ......... fotografije prednjeg,
stražnjeg i bočnih dijelova vozila

         ......... crteži, s dimenzijama,
branika i, kad je potrebno,

         .........
crteži određenih vanjskih izbočina.

### PRILOG IV.

*Obrazac*

(najveći format A4 (210 x 297
mm)

Naziv
tijela za homologaciju

CERTIFIKAT
O HOMOLOGACIJI TIPA
ZASEBNE TEHNIČKE JEDINICE

(Članak
9.a Smjernice Vijeća 70/156/EEC od 6. veljače 1970. o usklađivanju zakona
zemalja članica koji se odnose na homologaciji tipa motornih vozila i njihovih
prikolica)

Zasebna
tehnička jedinica: tip nosača prtljage, nosača skija ili antene radioprijamnika
ili radioodašiljača (1)

Broj
homologacije tipa za zasebnu tehničku jedinicu:

1.      Trgovački naziv ili zaštitni znak:......................

2.      Tip:...............................................................

3.      Naziv i adresa proizvođača:...........................

4.      Ako je potrebno, ime i adresa ovlaštenoga
predstavnika proizvođača

5.      Značajke zasebne tehničke jedinice................

6.      Ograničenja za uporabu, po potrebi, i
upute za ugradbu

7.      Primjerak zasebne tehničke jedinice koji
se zahtijeva za homologaciju tipa dostavljen dana

8.      Tehnička služba:............................................

9.      Datum izvještaja o ispitivanju koji je
izdala ta tehnička služba:

10.    Broj izvještaja o ispitivanju koji je izdala
ta tehnička služba

11.    Homologacija zasebne tehničke jedinice izdana/odbijena
(1) s obzirom na nosač (nosače)
prtljage, nosač (nosače) skija ili antenu (antene) radioprijamnika ili
radioodašiljača (1)

12.    Mjesto:..........................................................

13.    Datum:..........................................................

14.    Potpis:...........................................................

15.    Sljedeći dokumenti, koji nose gore navedeni
broj homologacije tipa za zasebnu tehničku jedinicu, dodani su ovomu
certifikatu:...............................(navesti odgovarajuće podatke)

if !supportLists16.
endifNapomene:

if !supportEmptyParas endif

\_\_\_\_\_\_\_\_\_\_\_\_\_\_

(1) Prekrižiti što se ne primjenjuje.

if !supportEmptyParas endif

Pravilnik, NN 149/2004-2600